លោកហ៊ុន សែន ប្រឆាំងការ កោះហៅមន្រ្តីជាន់ខ្ពស់កម្ពុជា
លោកនាយករដ្ឋមន្រ្តី ហ៊ុន សែន ជំទាស់ទៅនឹងការកោះហៅ មន្រ្តីជាន់ខ្ពស់កម្ពុជា៦រូបទៅផ្តល់សក្ខីកម្មនៅសាលាក្តីខ្មែរក្រហម។ (០៨ តុលា​ ២០០៩)
ដើម្បីស្តាប់ព័ត៌មាននេះ លោកនាយករដ្ឋមន្រ្តី ហ៊ុនសែន នៅថ្ងៃព្រហស្បតិ៍នេះបានបញ្ចេញប្រតិកម្ម ជំទាស់ទៅនឹងការកោះអញ្ជើញ ជាឯកតោភាគីរបស់សហចៅក្រមស៊ើបអង្កេត ខាងភាគីអន្តរជាតិដែលបានកោះហៅមន្រ្តីជាន់ខ្ពស់កំពូលៗនៃគណបក្សប្រជា ជនកម្ពុជាចំនួន ៦រូប ឲ្យទៅផ្តល់សក្ខីកម្មនៅក្នុងសាលាក្តីប្រល័យពូជសាសន៍ សម្រាប់កាត់ទោសអតីតមេដឹកនាំខ្មែរក្រហមដែលបានសម្លាប់មនុស្សអស់ជាង ១,៧លាននាក់នៅក្នុងចន្លោះពីឆ្នាំ១៩៧៥ដល់ឆ្នាំ១៩៧៩ ។ កាលពីល្ងាចថ្ងៃពុធលោកម៉ាសែល ឡឺម៉ុងសហចៅក្រមស៊ើបអង្កេតខាងភាគី អន្តរជាតិបានចុះហត្ថលេខាជាឯកតោភាគីដោយគ្មានវត្តមានលោកយូ ប៊ុនឡេង សហចៅក្រមស៊ើបអង្កេតខាងភាគីកម្ពុជា។ នៅក្នុងលិខិតរបស់លោកដែលបានផ្សព្វផ្សាយតាមគេហទំព័ររបស់សាលាក្តីខ្មែរ ក្រហមលោក ម៉ាសែល ឡឺម៉ុង បានកោះអញ្ជើញលោកជា ស៊ីម ប្រធានគណ បក្សប្រជាជនកម្ពុជានិងជាប្រធានព្រឹទ្ធសភាលោកហេង សំរិនប្រធានកិត្តិយស របស់គណបក្សប្រជាជនកម្ពុជានិងជាប្រធានរដ្ឋសភា លោកឧបនាយករដ្ឋមន្រ្តី ហោណាំហុង រដ្ឋមន្រ្តីក្រសួងការបរទេសលោកឧបនាយករដ្ឋមន្រ្តីគាតឈន់ រដ្ឋមន្រ្តីក្រសួងសេដ្ឋកិច្ចនិង ហិរញ្ញវត្ថុនិង សមាជិកព្រឹទ្ធសភាចំនួន២រូបផ្សេង ទៀតគឺលោកស៊ីម កានិងចុងក្រោយគេគឺលោកអ៊ុក ប៊ុនឈឿន ។ មួយថ្ងៃក្រោយពីចេញលិខិតកោះហៅមន្រ្តីជាន់ខ្ពស់ចំនួន៦រូបនេះលោកនាយ ករដ្ឋមន្រ្តីហ៊ុនសែនបានមានប្រសាសន៍នៅក្នុងពិធីរំឭកខួប៣០ឆ្នាំរបស់ធនា- គារជាតិនៃកម្ពុជានៅសាលសន្និសីទចតុមុខ។ លោកហ៊ុនសែនបានលើកឡើង ថា ការកោះហៅនេះប្រៀបដូចជាកោះអញ្ជើញដើមចោទទៅទម្លាក់កំហុសទៅ លើជនជាប់ចោទអញ្ចឹង។ "ហេតុអ្វីបានគេហៅដើមចោទទៅធ្វើសាក្សីពីព្រោះគេដឹងថាអ្នកទាំងហ្នឹងគឺជា អ្នកផ្តួលអាពត ។ អ្នកទាំងហ្នឹងក៏ជាអ្នកអនុម័តច្បាប់កាត់ទោសខ្មែរក្រហម។ អើចុះបើធ្វើសាក្សី អញ្ចឹងចុងចោទមិនកាន់តែងាប់ទៅហើយ"។ លោកម៉ាសែលឡឺម៉ុង សហចៅក្រមស៊ើបអង្កេតខាងភាគីអន្តរជាតិពុំអាចស្នើ សុំដើម្បីទំនាក់ទំនងបានទេនៅថ្ងៃនេះក៏ប៉ុន្តែបើតាមការបញ្ជាក់របស់លោក ដែលត្រូវបានស្រង់សម្តីនៅក្នុងកាសែត ជាភាសាអង់គ្លេសមួយឈ្មោះថាThe Cambodia Dailyលោកបាននិយាយថា លោកមកទីនេះដើម្បីធ្វើការងារជាចៅក្រមហើយប្រសិនណាបើលោកពុំធ្វើការ ងារនេះបានទេលោកនឹងចាកចេញ។ ចំណែកឯលោកយូប៊ុនឡេង សហចៅក្រមស៊ើបអង្កេតខាងភាគីកម្ពុជាពុំបាន ធ្វើអត្ថាធិប្បាយទេដោយលោកបានមានប្រសាសន៍ថាកំពុងជាប់រវល់ប្រជុំ។ លោកឌឹមសុវណ្ណរម្យ អ្នកនាំពាក្យសាលាក្តីខ្មែរក្រហមបានមានប្រសាសន៍ថា នេះជាដំណើរការយុត្តាធិការរបស់សាលាក្តីខ្មែរក្រហម ។ លោកពុំធ្វើត្ថាធិប្បាយ ទេ។ "នេះគឺជានីតិវិធីរបស់យុត្តាធិការដែលធ្វើឡើងនៅក្នុង អ.វ.ត.ក. ជាពិសេសគឺ ជាការសម្រេចរបស់លោកម៉ាសែលឡឺម៉ុង ដែលលោកបានស្នើសុំឲ្យមានកោះ អញ្ជើញជនសង្ស័យជាឥស្សរជន។ក៏ប៉ុន្តែ ចំពោះខ្ញុំបាទជាអ្នកនាំពាក្យពុំធ្វើ អត្ថាធិប្បាយចំពោះកិច្ចការនេះទេបាទ។ លោកទិតសុធា ទីប្រឹក្សារដ្ឋាភិបាល និង ជាអ្នកនាំពាក្យអង្គភាពប្រតិកម្មព័ត៌ មាននៃទីស្តីការគណៈរដ្ឋមន្រ្តីបានបញ្ជាក់ថាការកោះអញ្ជើញដែលធ្វើជាឯក តោភាគីរបស់ចៅក្រមស៊ើបអង្កេតខាងភាគីអន្តរជាតិនេះ ខ្វះលក្ខណគ្រប់គ្រាន់ ខាងផ្លូវច្បាប់ ។ លោកបានបញ្ជាក់ថាការអញ្ជើញមន្រ្តីជាន់ខ្ពស់ទាំងនេះអាច នឹងធ្វើឲ្យខូចខាតសណ្តាប់ធ្នាប់ និង បង្កឲ្យមានអស្ថេរភាពនយោបាយនៅក្នុង សង្គម។ "នេះគឺជាការប្រឆាំងនឹងសតិសម្បជញ្ញៈនិងឆន្ទៈនៃការចង់បានរបស់ប្រជាពល រដ្ឋខ្មែរ"។ លោកឡុងបញ្ញាវុធ មន្រ្តីសម្របសម្រួលគម្រោងយុត្តិធម៌នៅកម្ពុជាបានអបអរ សាទរចំពោះការកោះហៅនេះ ។លោកបានបញ្ជាក់ថា នេះបង្ហាញឲ្យឃើញថា មានការវិត្តជាវិជ្ជមានទៀតក្នុងសាលាក្តីប្រល័យពូជសាសន៍សម្រាប់កាត់ទោស ពួកអតីតមេដឹកនាំខ្មែរក្រហម។ "ជាការមួយល្អដែរដែលគាត់បានប្រាប់ហើយសាធារណជនបានយល់ដឹងទាក់ ទងនឹងការរីកចម្រើន។ ប៉ុន្តែនៅក្នុងនាមគាត់ជាសហចៅក្រមស៊ើបអង្កេតគាត់ក៏ ត្រូវជ្រើសរើសផងដែរថា តើសាក្សីណាខ្លះដែលចាំបាច់ដែលត្រូវតែមកបំភ្លឺដើម្បី បង្ហាញឲ្យឃើញការពិតនិងពិរុទ្ធភាពនោះ"។ សាលាក្តីប្រល័យពូជសាសន៍សម្រាប់កាត់ទោសពួកអតីតមេដឹកនាំខ្មែរក្រហម ជិតឈានចូលដល់ទីបញ្ចប់ហើយលើសំណុំរឿង០០១របស់លោកកាំងហ្គិចអ៊ាវ ហៅ ឌុច អតីតមេគុកទួលស្លែង។ ចំណែកឯសំណុំរឿង០០២ដែលមានមេដឹកនាំកំពូលៗចំនួន៤រូប គឺលោកខៀវ សំផន អតីតប្រមុខរដ្ឋក្នុងរបបកម្ពុជាប្រជាធិបតេយ្យលោកនួន ជាអតីតប្រធាន រដ្ឋសភា លោកអៀង សារី អតីតរដ្ឋមន្រ្តីក្រសួងការបរទេសនិងភរិយារបស់លោក គឺលោកស្រីអៀង ធីរិទ្ធ អតីតរដ្ឋមន្រ្តីក្រសួងសង្គមកិច្ចនឹងត្រូវបន្តនីតិវិធីរបស់ ខ្លួននៅឆ្នាំក្រោយនេះ៕